Ir-Regolament tal-Kummissjoni (KE) Nru 1852/2003 tal-21 ta’ Ottubru 2003 li jawtorizza l-użu għal għaxar snin ta’ koċċidjostatiku fl-għalf għall-bhejjemTest b’relevanza għaż-ŻEE



Official Journal L 271 , 22/10/2003 P. 0013 - 0014

CS.ES Chapter 3 Volume 40 P. 405 - 406

ET.ES Chapter 3 Volume 40 P. 405 - 406

HU.ES Chapter 3 Volume 40 P. 405 - 406

LT.ES Chapter 3 Volume 40 P. 405 - 406

LV.ES Chapter 3 Volume 40 P. 405 - 406

MT.ES Chapter 3 Volume 40 P. 405 - 406

PL.ES Chapter 3 Volume 40 P. 405 - 406

SK.ES Chapter 3 Volume 40 P. 405 - 406

SL.ES Chapter 3 Volume 40 P. 405 - 406



Ir-Regolament tal-Kummissjoni (KE) Nru 1852/2003 tal-21 ta’ Ottubru 2003 li jawtorizza l-użu għal għaxar snin ta’ koċċidjostatiku fl-għalf għall-bhejjem (Test b’relevanza għaż-ŻEE) IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tikkonċerna l-addittivi fl-għalf tal-bhejjem [1], kif emendata l-aħħar bir-Regolament tal-Kummissjoni (KE) Nru 1847/2003 [2], u b’mod partikolari l-Artikoli 3 u 9 tiegħu, Billi: (1) Id-Direttiva 70/524/KEE tipprovdi li l-Istati Membri għandhom jitolbu li l-ebda addittiv ma jista’ jitpoġġa fiċ-ċirkolazzjoni jekk ma tingħatax awtorizzazzjoni Komunitarja. (2) Fil-każ ta’ l-addittivi elenkati f’Parti I ta’ l-Anness C tad-Direttiva 70/524/KEE, li jinkludu koċċidjostatiċi u sustanzi mediċinali oħra, tista’ tingħata awtorizzazzjoni konnessa mal-persuna responsabbli għat-tpoġġija tagħhom fiċ-ċirkolazzjoni. Din l-awtorizzazzjoni tista’ tingħata għal perijodu ta’ 10 snin jekk il-kondizzjonijiet rilevanti mniżżla f’dik id-Direttiva jkunu sodisfatti. (3) L-istima ta’ l-applikazzjoni għal awtorizzazzjoni għal perijodu ta’ għaxar snin sottomessa fir-rigward tal-preparazzjoni ta’ koċċidjostatiċi "Sacox 120 mikroGranulat", turi li l-kondizzjonijiet relevanti fid-Direttiva 70/524/KEE huma sodisfatti. Il-Kumitat Xjentifiku għan-Nutrizzjoni ta’ l-Annimali ta opinjoni favorevoli fir-rigward tas-sigurta u l-effetti favorevoli tal-preparazzjoni tal-koċċidjostatiċi li jagħmlu parti mill-grupp "Koċċidjostatiċi u sustanzi mediċinali oħra", għal tiġieġ imrobbija biex ibidu. (4) Konsegwentement, il-preparazzjoni ta’ koċċidjostatiċi "Sacox 120 mikroGranulat" għandha tkun awtorizzata għal perijodu ta’ 10 snin u inkluża fil-lista ta’ addittivi awtorizzati konnessi mal-persuna responsabbli għat-tpoġġija tagħhom fiċ-ċirkolazzjoni u awtorizzati għal perijodu ta’ 10 snin kif imsemmi fid-Direttiva 70/524/KEE. (5) L-istima ta’ l-applikazzjoni turi li ċertu proċeduri huma meħtieġa biex jipproteġu l-ħaddiema mill-esposizzjoni għall-addittiv "Sacox 120 mikroGranulat". Madankollu, din il-protezzjoni hija assigurata bl-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ metodi biex jinkoraġġixxu t-titjib fis-sigurta u s-saħħa tal-ħaddiema fuq ix-xogħol [3]. (6) Il-miżuri provvduti f’dan ir-Regolament huma skond l-opinjoni tal-Kumitat Permanent tal-Katina ta’ l-Ikel u s-Saħħa ta’ l-Annimali, ADOTTAT DAN IR-REGOLAMENT: Artikolu 1 L-addittiv "Sacox 120 mikroGranulat" li jagħmel parti mill-grupp "Koċċidjostatiċi u sustanzi mediċinali oħra" kif imniżżel fl-Anness huwa awtorizzat għall-użu bħala addittiv fin-nutrizzjoni ta’ l-annimali taħt il-kondizzjonijiet imsemmija fl-Anness. Artikolu 2 Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fil-21 ta’ Ottubru 2003. Għall-Kummissjoni David Byrne Membru tal-Kummissjoni [1] ĠU L 270, ta’ l-14.12.70, p. 1. [2] ĠU L 269, tal-21.10.03, p. 3. [3] ĠU L 183, tad-29.06.89, p. 1. -------------------------------------------------- L-ANNESS "Numru ta' reġistrazzjoni ta' l-addittiv | Isem u numru ta' reġistrazzjoni tal-persuna responsabbli li tpoġġi l-addittiv fiċ-ċirkolazzjoni | Addittiv (isem kummerċjail) | Komposizzjoni, formula kimika, deskrizzjoni | Speċi jew kategorija ta' annimali | Età massima | Kontenut minimu | Kontenut massimu | Dispożizzjonijiet oħra | Perijodu ta' awtorizzazzjoni | mg of active substance/kg of complete feedingstuff | mg of active substance/kg of complete feedingstuff | Koċċidjostatiċi u sustanzi mediċinali oħra E766 | Intervet International bv | Sodju salinomycin 120 g/kg (Sacox 120 mikroGranulat) | Komposizzjoni ta' l-addittiv: Sodju salinomycin: = 120 g/kgSilikon diossidu: 10-100 g/kgKalċju karbonat: 350-700 g/kgSustanza attiva: Sodju salinomycin,C42H69O11Na,Numru SAK: 53003-10-4,melħ tas-sodju ta' aċidu prodott minn fermentazzjoni ta' albusImpuritajiet relatati:<42 mg elaiophylin/kg sodjusalinomycin.< 40 g 17-epi-20-desoxy-sali-nomycin/kg sodju salinomycin | Tiġieġ imrobbija biex ibidu | 12-il ġimgħa | 50 | 50 | Indika fl-istruzzjonijietgħall-użu: "għad-dundjani"jonoforu: użu kontemporanju ma' ċertu sustanzi mediċinali (eż. tiamulin) jista' jkun kontra-indikattiv. | tal-11.11.2013" | --------------------------------------------------